Sedert 1820, het dit die missie van die Bybelgenootskap gebly om bekostigbare Bybels te voorsien vir elkeen in hul eie taal en in geskikte formate sodat almal die lewegewende boodskap van die Woord mag ervaar. Deur ons projekte te ondersteun, kan jy help om te verseker dat ons werk voortduur.
Projek Manna maak dit vir die Bybelgenootskap van Suid-Afrika moontlik om die Woord van God deur sy verskillende projekte te voorsien.
Die Lees en Leer projekte is vir Artikel 18A-openbare weldaadsvoordele goedgekeur. Sakeondernemings, organisasies en trusts wat hierdie projekte finansieel ondersteun, kan hierdie bydraes van hulle belasbare inkomste aftrek.
Ongeveer 55,5% van die Suid-Afrikaanse bevolking leef in armoede.
Die kosarmoedelyn is R585 per persoon per maand. Dit verwys na die bedrag wat 'n persoon benodig om die minimum daaglikse energie-inname te kan bekostig.
Die gemiddelde loon in Suid-Afrika is R3 300. Dit ondersteun 3,5 persone (R930 per persoon of R30 per dag).
Die werkloosheidsyfer het tot 32,5 gestyg in die vierde kwartaal van 2020, die hoogste werkloosheidsyfer sedert kwartaallikse syfers sedert 2008 beskikbaar gestel word.
In 2020 het 26 597 mense wat nie 'n eie Bybel kon bekostig nie, danksy hierdie projek, een ontvang.
Elke R100 wat ontvang word, sal help om Bybels aan die armes beskikbaar te maak.
Die doel van hierdie projek is om gratis Bybels aan gevangenes beskikbaar te stel. Dit word gedoen deur die Departement Korrektiewe Dienste se Direktoraat Geestelike Sorg en ander goedgekeurde organisasies wat toegang tot die gevangenes het.
- Oorbevolking veroorsaak ernstige krisisse in die gevangenisse, daar is slegs 120 567 beddens beskikbaar.
'n Deel van die Bybelgenootskap se skenking sal vanjaar aan organisasies soos Kairos Prison Ministries en World Hope Ministries beskikbaar gestel word. Bybels word aan gevangenes oorhandig met die voltooiing van kursusse wat deur hierdie organisasies aangebied word.
In 2020 het 4 888 gevangenes danksy hierdie projek 'n eie Bybel ontvang.
Bybels vir die armes -projek
Die projek voorsien gratis Bybels aan diegene wat nie 'n eie Bybel kan bekostig nie. Die krag van die evangelie bied nie net troos aan diegene vir wie oorlewing 'n daaglikse stryd is nie, maar dit kan hulle harte verander en hulle help om uit die kringloop van armoede te ontsnap.
Elke bydrae van R100 wat ons ontvang, maak dit moontlik om een Bybel te versprei.
Die Gees van die Here is op My, omdat Hy My gesalf het om die goeie boodskap aan arm mense te verkondig. Lukas 4:18